Հերթական այցն այս անգամ ուղղված էր Երևանի տարածաշրջանային թիվ 1 պետական քոլեջ: Քոլեջում աշակերտներին դիմավորեցին տնօրենն ու ուսանողական խորհրդի նախագահը: Հանդիպմանը ներգրավված էին նաև քոլեջի այն ուսանողները, որոնք այդ քոլեջն ընտրել էին հենց կենտրոնի կողմից իրականացված հերթական այցի արդյունքում: Աշակերտներին ներկայացվեցին քոլեջում 9-րդ և 12-րդ դասարանների բազայի հիման վրա ընդունելության կարգը, քոլեջում առկա մասնագիտությունները: Աշակերտներն ուղղեցին նաև իրենց հետաքրքրող հարցերը, շրջայց կատարեցին քոլեջում, մասնավորապես ծանոթացան համակարգչային լսարանին, եղան ոսկերչական արհեստանոցում, ծանոթացան խոհարարական վարպետությանը: